L'exposició "Patufet, on ets?", que es presenta fins al 20 de gener al Palau Robert, itinerarà per diverses ciutats de Catalunya durant el 2019: Tarragona (Universitat Rovira i Virgili), Girona (Espai Santa Caterina), Mataró (Centre Cívic Espai Gatassa) i Badalona (Espai Betúlia).
El Palau Robert i DKV presenten l'exposició "Creadors de consciència.
40 fotoperiodistes compromesos", que ret homenatge a professionals de la càmera de l'Estat espanyol que arrisquen la seva vida en conflictes bèl·lics, desastres naturals o règims autàrquics.
L'estudi RCR Arquitectes ha rebut la Medalla d'Or de la Generalitat.
Un just reconeixement a Rafael Aranda, Carme Pigem i Ramon Vilalta, creadors d'aquest estudi d'Olot, que van presentar l'exposició "RCR Arquitectes - Creativitat compartida" el 2015, al Palau Robert.
El 17 de gener s'ha fet l'acte de cloenda de l'Any Aureli Capmany amb un balanç molt positiu pel que fa a la projecció del folklorista.
Un Any en què s'han programat més de 80 activitats, 5 exposicions, entre les quals "Patufet on Ets?" al Palau Robert, 7 publicacions, xerrades o concerts.
La directora general de Cultura Popular i Associacionisme Cultural, M. Àngels Blasco, presidirà l'acte de cloenda de l'Any Aureli Capmany, que ha reivindicat el llegat que va deixar el folklorista Aureli Capmany en la cultura catalana amb motiu de la commemoració del 150è aniversari del seu naixement.
L'acte tindrà lloc el dijous 17 de gener, a les 18 hores, a la Sala d'Actes del Palau Robert.
L'aparador del Palau Robert presenta, del 8 de novembre al 3 de febrer, les 45 fotografies seleccionades en la convocatòria de la Fundació Photographic Social Vision amb el nom "Retrat de família", en el marc de l'edició del Festival DOCfield Barcelona.
L'accés al Jardí del Palau Robert pel carrer Rosselló està tancat al públic fins a finals de febrer amb motiu de les obres en un edifici proper.
L'exposició "Senior Love Triangle", amb imatges de la fotògrafa Isadora Kosofsky, és la proposta del festival de fotografia documental DOCfield Barcelona del 2018 que es presenta al Jardí del Palau Robert del 8 de novembre al 9 de desembre.
L'espai Santa Caterina de Girona acull, fins al 23 de febrer de 2019, l'exposició "La Política retratada", una mostra col·lectiva que repassa la crònica social i política dels darrers 40 anys a través de l'obra crítica, sovint satírica i sempre esmolada de 48 dibuixants humorístics mitjançant 200 acudits publicats en 60 mitjans.
El dimarts 18 desembre, es farà un tractament fitosanitari a la vegetació del Jardí, que es tancarà fins a les 16 hores.
A més del Jardí, tampoc no es podrà accedir a l'exposició "Patufet on ets", que es presenta a la Sala 4.
El festival de fotografia documental de Barcelona, que va començar el 9 de novembre, clausura la seva VI edició amb l'estrena de "Love me tender", una peça audiovisual creada a partir dels 10 projectes fotogràfics seleccionats de la convocatòria llançada per l'editorial Slideluck.
L'acte de cloenda tindrà lloc el dimecres 5 de desembre, a les 19 hores, a la Sala d'Actes del Palau Robert.
L'Associació de Dones Periodistes de Catalunya ha atorgat el Premi Bones Pràctiques de Comunicació no sexista a l'exposició "D'ONES (R)evolució de les dones en la música", organitzada per la Generalitat de Catalunya a partir d'una iniciativa del Grup Enderrock i amb el suport de l'Institut Català de les Dones.
El lliurament d'aquest Premi i d'altres que concedeix l'Associació de Dones Periodistes tindrà lloc el 23 de novembre, a l'Auditori del CaixaForum de Barcelona, a les 19 h, durant la Festa dels Premis de Comunicació no sexista, i el Premi Margarita Rivière.
Xavier Melloni parlarà del tema "La vida que neix d'una nova innocència", en la conferència que pronunciarà el dimarts 11 de desembre, a les 19 hores, a la Sala d'Actes, dins el cicle d'actes programat al Palau Robert, coincidint amb la mostra "Kosmos Panikkar".
La fotògrafa Nancy Borowick, que presenta l'exposició "L'empremta familiar" a la Sala 2, va explicar que la fotografia la va ajudar a viure i entendre millor tot el procés de la malaltia del càncer dels seus pares, una experiència que van viure conjuntament, durant la conversa que va mantenir amb Maria Abad Méndez, investigadora de Vall d'Hebron Institute of Oncology, per parlar de l'exposició, la malaltia i la fotografia com a eina de sensibilització.
Aleix Bonfill Garcia, Inés Castel-Branco i Pere Monràs parlaran del tema "Aproximacions pràctiques inspirades en el pensament de Panikkar" en la conferència que s'ha organitzat el dimarts 27 de novembre, a les 19 hores, a la Sala d'Actes, dins el cicle d'actes programat al Palau Robert, coincidint amb la mostra "Kosmos Panikkar".
El vicepresident del Govern i conseller d'Economia i Hisenda, Pere Aragonès, va afirmar que el Govern està compromès a construir un país amb drets per a tothom i que la defensa dels drets dels infants no està aïllada de la resta de drets que cal defensar, en la commemoració del Dia Universal dels Drets de l'Infant, que va tenir lloc el 20 de novembre al Palau Robert.
El Jardí del Palau Robert i la Sala 4 estaran tancats aquest dijous, 22 de novembre, a partir de les 15 hores, amb motiu de la preparació d'un acte.
El Palau Robert acull la festa de la inauguració de The Shopping Night Barcelona el dijous 22 de novembre, a les 20.30 hores.
La celebració pretén dinamitzar el comerç, la cultura i la gastronomia i s'organitza coincidint amb la campanya de Nadal.
La fotògrafa Nany Borowick presenta el projecte fotogràfic "L'empremta familiar", un relat colpidor sobre el càncer dels seus pares, en un acte que tindrà lloc aquest dimecres, 21 de novembre, a les 19 hores, a la Sala d'Actes.
L'acompanyarà en la presentació Maria Abad, investigadora de VHIO (Vall d'Hebron Institute of Oncology).
La Generalitat de Catalunya se suma a la celebració del Dia Universal dels Drets de l'Infant amb l'acte que tindrà lloc el 20 de novembre, al Jardí del Palau Robert, a les 13 hores, presidit pel vicepresident del Govern i conseller d'Economia i Hisenda, Pere Aragonès, i que comptarà amb la col·laboració de la il·lustradora Carme Solé Vendrell, que pintarà el rostre d'un nen.